**PARKOVI I NASADI d.o.o.  
Split, Kavanjinova 12**

***Natječaj za slobodna radna mjesta:***

* **RUKOVODITELJ ODJELA FINANCIJA I PLANA**

**Opis poslova:**

- Organizira i rukovodi poslovima financija, plana i analize,  
- Izrađuje prijedloge godišnjih planova poslovanja i programa razvoja Društva,  
- Predlaže sustavna rješenja financijskog poslovanja Društva, pribavljanje financijskih sredstava i osiguravanje potrebite likvidnosti Društva,  
- Koordinira podmirenje obaveza Društva uz suglasnost Direktora Društva,  
- Izrađuje prijedloge dugoročnih i srednjoročnih planova poslovanja Društva,  
- Brine se za pravovremeno donošenje planova Društva, a naročito plana poslovanja,  
- Kontaktira i zastupa Društvo po ovlaštenju Direktora u poslovima sa bankama i drugim pravnim subjektima,  
- Sudjeluje u naplati potraživanja,  
- Izrađuje izvještaje o poslovanju društva za Nadzorni odbor i Skupštinu društva,  
- Izrađuje analize ostvarenja planova te po potrebi utvrđuje izmjene i vrši rebalans; reagira na sve faktore koji mijenjaju predviđene planove i u svezi s tim rebalansira osnovne planove,  
- Izrađuje specifične analize po nalogu Direktora,  
- Daje prijedloge Direktoru za poduzimanje mjera za unapređivanje poslovanja, a na temelju provedenih analiza,  
- Projektira oblik i tokove obrade dokumenata,  
- Surađuje na izradi završnog računa i obračuna,  
- Propisuje i održava Kontni plan Društva,  
- Kontrolira usklađenost poslovanja s politikama, Zakonima i planovima,  
- Sudjeluje u postupcima bagatelne nabave po nalogu Direktora društva,  
- Sudjeluje na radnim sastancima organiziranim od strane Direktora ili drugih nadređenih osoba.

**Radno mjesto:**

Mjesto rada: Split

Broj traženih radnika: 1

Vrsta zaposlenja: Neodređeno vrijeme

Radno vrijeme: Puno radno vrijeme

Smještaj: Nema smještaja

Naknada za prijevoz: U cijelosti

Natječaj vrijedi od: 01.10.2024.

Natječaj vrijedi do: 07.10.2024.

**Obvezni uvjeti za zapošljavanje:**

Stručna sprema i smjer: VSS ekonomskog smjera

Radno iskustvo: 3 godine radnog iskustva na istim ili sličnim poslovima

Probni rad je moguće ugovoriti

Vozački ispit: nije potreban

**Ostali uvjeti:**

Visoka razina informacijske pismenosti

Znanje engleskog jezika u govoru i pismu

Visoko izražene organizacijske sposobnosti

**Napomena: Radno iskustvo na istim ili sličnim poslovima u trajanju od 3 godine dokazuje se potvrdom poslodavca o vrsti poslova, razini stručne spreme, kao i razdoblju obavljanja tih poslova.**

**Potrebna dokumentacija:**

- pisana zamolba sa životopisom

- preslik osobne iskaznice

- preslik diplome

- potvrda HZMO o radnom stažu

- izvornik uvjerenja o nekažnjavanju (ne stariji od 6 mjeseci)

* **VOZAČ – STROJAR B**

**Opis poslova:**

- Rukuje hidrauličnom podiznom platformom i hidrauličnom podiznom dizalicom, kao i svim ostalim građevinskim strojevima,

- Upravlja cestovnim motornim vozilima te se brine o njihovoj tehničkoj sigurnosti i ispravnosti,

- Kontrolira ispravnost vozila prije odlaska na radni zadatak,

- Konzultira automehaničara u svezi tehničke ispravnosti vozila,

- Otklanja eventualne kvarove u granicama svojih sposobnosti i znanja,

- Brine se o rokovima vezanim za registraciju vozila,

- Kontrolira nivo, viskoznost i gustoću mazivnog i rashladnog sustava u motoru i pogonsko-transmisijskih sklopova (mjenjač, diferencijal i upravljač), elektrolita u akumulatoru te po potrebi nalijeva i mijenja,

- Brine se o čistoći vozila,

- Pomaže pri utovaru i istovaru materijala određujući pravilan raspored tereta glede sigurnosti tijekom vožnje,

- Poduzima odgovarajuće mjere za dopremu vozila u garažu ili radionicu u slučaju kvara na terenu,

- Vodi računa o ekonomičnosti potrošnje goriva,

- Pridržava se svih propisa glede sigurnosti u prometu,

- Nadzire rad stroja i brine o njegovom preventivnom održavanju, ispravnosti, isteku registracije te tehničkom pregledu,

- Vodi brigu o iščitavanju i obradi kartice vozača,

- Radi i na drugim vozilima Društva po nalogu nadređenih.

**Radno mjesto:**

Mjesto rada: Split

Broj traženih radnika: 2

Vrsta zaposlenja: Neodređeno vrijeme

Radno vrijeme: Puno radno vrijeme

Smještaj: Nema smještaja

Naknada za prijevoz: U cijelosti

Natječaj vrijedi od: 01.10.2024.

Natječaj vrijedi do: 07.10.2024.

**Obvezni uvjeti za zapošljavanje:**

Stručna sprema i smjer: SSS

KV rukovatelj građevinskim strojevima

Radno iskustvo: 1 godina na istim ili sličnim poslovima za SSS prometnog smjera

2 godine na istim ili sličnim poslovima za SSS ostalih smjerova

Probni rad je moguće ugovoriti

Vozački ispit: C kategorija

**Potrebna dokumentacija:**

- pisana zamolba sa životopisom

- preslik osobne iskaznice

- preslik svjedodžbe

- potvrda HZMO o radnom stažu

- preslik vozačke dozvole

- izvornik uvjerenja o nekažnjavanju (ne stariji od 6 mjeseci)

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe samo pod jednakim uvjetima te se moraju u prijavi na oglas pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo. Pod „jednakim uvjetima“ podrazumijeva se situacija u kojoj dva kandidata imaju isti broj bodova na konačnoj rang listi, a prednost pri zapošljavanju ima kandidat koji se u svojoj prijavi pozvao na određeno pravo i isto dokazao s priloženim dokazima.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19. i 84/21.) dužna je, osim dokaza o ispunjavanju traženih uvjeta oglasa, dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-843/843 .

Osoba koja se pozvala na pravo prednosti pri zapošljavanju na temelju Zakona o civilnim stradalnicima iz Domovinskog rata („Narodne novine“ broj 84/21) dužna je, osim dokaza o ispunjavanju traženih uvjeta oglasa, dostaviti sve dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-u-drzavnoj-sluzbi/843 .

*Potrebnu dokumentaciju dostaviti na adresu:* ***PARKOVI I NASADI d.o.o., Split***

***Kavanjinova 12***

***21000 Split***

***Za ljudske resurse***

*Ili putem email-a:* **posao@parkovi-st.hr**

***Napomena:*** *Natječaj za navedena radna mjesta objavljen je i na HZZ-u.*